open-index/open-wikipedia-markdown huggingface dataset:
Montserrat Venturós i Villalba

La **Montserrat Venturós i Villalba**, ciamada domà **Montse** (Berga, 24 de settember del 1985) l'è ona politega e attivista catalana, dal 2015 sindega de Berga con la Candidatura d'Unitat Popular.

L'è famosa per vess staja menada via el 4 de november del 2016 dai Mossos d'Esquadra per avè no cavà via l'estelada dal Municipi de la soa città.
Primm minister

El **primm minister** l'è 'l capo del governo de 'n Stat, se la carega l'è separada da quella del capo del Stat.

In la pupart di cas l'è on primus inter pares e 'l pò vess scernuu in di maner different: Per esempi in Italia e Francia l'è nominaa dal President de la Republega, in Isvezia dal President del Parlament.

Comun a squasi tucc i sistema cont el primm minister l'è l'avègh besogn de la fiducia del Parlament, che però el pò vess limitaa domà al primm minister o estenduu a tutt el sò governo.

## Alter progett

## Vos corelaa
*Minister president
Gesa (Architettura)

La ** Gesa**, in architettura, l'è ona costruzion dedicada al cult de la pussee part di confession cristian.

El termin el vegna del grecch classich ἐκκλησία (ekklesía), a travers del latin *ecclēsia*, che 'l indicava ona assemblea politega. El se usa anca per riferiss a ona comunità di fedel ò a l'organizzazion religiosa in del sò compless (*la Gesa Cattolica*, *la Gesa Anglicana*).

## Nòt


## Ligamm de foeura

* chiesa in de la *Enciclopedia Treccani* (consultaa el 31 de marz 2025)
* church in de la *Enciclopedia Britannica* (consultaa el 31 de marz 2025)
Sistema binari

El ** sistema binari ** l'è 'n sistema numeregh posizional a bas 2, ossia a 2 cifer, ch'hinn 0 e 1. L'è doperaa fiss in informatega perchè 'l reppresenta, in la logica booleana, i valor de verità, ossia ver e fals e anca perchè i computer, vist che hinn di macchinari a elettricità, lavoren in su du nivei de voltagg.

## Storia
Gh'hemm la prima testimonianza scriccia del binari dal secol quell de 3 innanz del Crist, quand che 'l matemategh indi Pingala el cunta su ona descrizion di numer binari.

In del 1605 el Francis Bacon el presenta on sistema per codifegà el test cont di cifer binari.

## Varda anca
*Bit
*Sistema esadecimal
*Complement a du
*Sistema ottal
Teorema di De Morgan

I ** teorema di De Morgan ** hinn du teorema de la logica booleana descovert dal Augustus De Morgan.

## Cossa disen

I du teorema hinn:

:\overline{A \cdot B} = \overline A + \overline B

:\overline{A + B} = \overline {A} \cdot \overline {B} 

Ossia A AND B tucc negaa  l'è ugual de A negaa OR B negaa e A OR B tucc negaa l'è ugual de A negaa AND B negaa.

## Demostrazion
### Primm teorema

### Segond teorema

Comé poeudom vedè da la tavola de la verità, l'è istess.
Make America Great Again

** Make America Great Again ** l'è on motto de la politega di Stat Unii, doperaa soratutt in la campagna presidenziala del Donald Trump del 2016, ma doperada anca dal Ronald Reagan e dal Bill Clinton, anca se poeu l'ha renegaa el sò us in del 2016.

L'è nassuu in del 1979, in d'on period de stagflazion: In del 2012 el Trump l'ha faa vegnuu marchi registraa e poeu l'ha doperaa in la soa campagna elettorala che l'ha menaa el motto a vess famos e cognossuu.
Sondri (metropolitana de Milan)

**Sondri** l'è ona stazion de la linia 3 de la metropolitana de Milan. La gh'ha i sortii in *vial Sondri* e *via Gioia*.

## Storia
L'è verta dal 12 de magg del 1991, comé capoligna del slongament da Centrala FS, e inscì l'è staa finna al 1997, quand che hann vert la stazion de Zara.

## Struttura
La stazion l'è sotterragna e passanta, la gh'ha du binari in d'ona tromba.

L'è distanta 694 meter da Centrala FS.

## Servizzi
La stazion la gh'ha:
 Ascensoeur
 Scal mobil
 Biliettaria automatega
 Videosorvelianza

## Interscambi
In di vicinanz gh'è di fermaa de la ATM:
 Fermada filobus (Sondrio M3, lign 90, 91 e 92)
 Fermada corrier (43, 81)
Decameron

El ** Decameron ** ("des giornaa" in grecch) l'è 'n oeuvra del Giovann Boccasc scrivuda in tra 'l 1349 e 'l 1352, dopo l'epidemija de pesta in Europa.

L'è 'n oeuvra laica e fada per divertì, e de facc l'è ciamada "Commedia umana", contrapognuda a la Divina Commedia, che la cunta su, comé cornis, de des s'cett (sett tosann e du bagaj) che, per scappà de la pesta, i vann in del contad. Lilinscì se cunten 10 novell per 10 dì, tucc i dì foeura del venerdì e del sabet, e 'sti novell chi parlen de l'umanità in general, sia di lat positiv sia di quij negativ, senza nissun fin didascalegh.

I personagg vegnen de tucc i class sociai e i tema principai hinn l'amor, l'intelligenza e la fortuna, vista pussee 'me 'l cas dal Boccasc.

## Riferiment
*Enciclopedia Treccani
S'giafa de Anagni

La ** S'giafa de Anagni ** l'è staa on event storegh succeduu el 7 de settember del 1303 in la città de Anagni.
L'è staa mia ona s'giafa dada debon, ma pu che alter 'na granda umiliazion fada di franzes al Papa Bonifasc VII, ossia el culmen di tension in tra lu e 'l Re Filipp el Bell in su la superiorità del poder temporal in sul poder spiritual o vice versa.

## Storia
El Re Filipp el Bell l'ha savuu de vess a ris'c de scomunega el 3 de settember e donca l'ha mandaa i sò soldaa a Roma che, in tra el 6 e 'l 7 menen via el Papa in del sò palazz de fameja, per oblegàll a seguij a Paris o abdicà.

Dopo on quaj dì i cittadin de Anagni liberen el Papa, che però el moeur ona quaj semana dopo e 'l lassa libera la via per la Cattività Avignonesa.

## Alter progett
Happy99

** Happy99 ** l'era on worm per Windows, che l'ha cominciaa a spantegàss a genar 1999 via email e usenet.

L'è consideraa el primm virus a spantegàss via email e, ona voeulta eseguii, l'andava in background a mandà in gir i sò cobbi.

El faseva finta de vess on auguri de bon ann, per poeu modifegà el Winsock: De facc, se 'l Winsock l'era domà in lecciora el podeva mia infettà. Scrivuu dal *Spanska* ("Spagnoeu" in svedes) l'è minga destruttiv, e de facc lu 'l ciamava "empategh autostoppista che 'l dopera la toa connession internet per viaggià e 'l mostra 'n animazion per dì grazie"
Marco Rubio

El ** Marco Antonio Rubio ** (Miami, 28 de magg del 1971) l'è on politegh e avocatt statunitens, member del Partii Republegan e senator federal per la Florida.

L'ha provaa a candidàss ai elezion primari del 2016, e vist i sò origin umil l'era daa favorii e ciamaa "el Barack Obama republegan", ma quand che i è rivaa di personagg contra de l'establishment, comé 'l Donald Trump, el descomparìss prest da la competizion.
Elezion presidenziai di Stat Unii del 2016

I **Elezion presidenziaj di Stat Unii del 2016** hinn staa el 8 de november del 2016 e han vist 'me vincidor el republegan Donald Trump, contra la pupart di pronostegh che daven la Cà Bianca a la democratega Hillary Clinton, che, a bon cunt, l'ha vengiuu al vot popolar.

## I candidaa
### Partii Democrategh
El Partii Democrategh l'ha candidaa la Hillary Clinton, miee del vegg president Bill Clinton, vegia senatora e Segretaria de Stat.

El sò avversari el pussee important l'era el Senator del Vermont Bernie Sanders, socialista, bon de portà i giovin in di sò Congress. I primari han daa la vittoria a la Clinton, e 'l Sanders l'ha sostegnuu la Clinton per fermà el republegan Donald Trump.

L'unegh candidaa vicepresident l'era el Tim Kaine, donca elegiuu per acclamazion.

### Partii Republegan
I protagonista principai di primari republegan hinn staa el Donald Trump, el Ted Cruz e 'l Marco Rubio.

A bon cunt el pareva favorii el giovin Rubio, consideraa on Obama di Republegan, ma dopo di primm primari l'ha perduu la possibilità de vinc e la pupart del *GOP* l'ha faa 'n union intorna al Cruz per fermà Trump.

A la fin i primari hinn staa vinciuu dal Donald Trump.

### Partii Verd
El Partii Verd l'ha candidaa l'attivista Jill Stein.

### Partii Libertarian
El Partii Libertarian l'ha candidaa l'ex governator del Noeuv Messegh Gary Johnson.

## ''The Great Meme War''
**The Great Meme War** (*La Granda Guerra di [[Meme]]* in lombard) l'è on termen doperaa per indicà el support in sul web ai candidaa, principalment al Donald Trump, ai elezion presidenziai di Stat Unii del 2016.

In 'sto period chi hinn sortii foeura on mugg de meme e in di piattaform comé 4chan gh'è staa di ver e proppi litt in sui candidaa cont i meme ch'han portaa i moderator a intervenì.

Dopo de la vittoria del Trump in sui forum, principalment in sul Reddit /r/The_Donald han scominciaa a doperà i midemm meme per i alter leader europee vesin al Trump, comé 'l Nigel Farage, la Marine le Pen e 'l Geert Wilders.

Particolarment doperaa el personagg de Pepe the Frog, che l'ha menaa anca al cult parodistegh de la veggia divinità egizia Kek. ossia 'na rana.

## El vot
L'elezion l'è stada l'8 de november del 2016, cont di modalità e di temp on poo different de Stat a Stat.

Intorna ai 2:30 (ora de Roma) tucc i media daven Donald Trump elegiuu President.

## El Collegi Elettoral
Comasina (metropolitana de Milan)

**Comasina** l'è ona stazion de la linia 3 de la metropolitana de Milan. La gh'ha i sortii domà in Via Comasina.

## Storia
L'è verta dal 26 de Marz del 2011, insemma ad alter 3 stazion, e l'è staa inaugurada de la Sindega de Milan Letizia Moratti, dal President de la Region Roberto Formigoni e dal minister italian Roberto Castelli.

## Struttura
La stazion la gh'ha du binari in d'ona canna, e, 'me tucc i stazion de la *metro gialda* ghe poden vegnì dent anca i disabil.

## Servizzi
La stazion la gh'ha:
 Biliettaria automatega

## Interscambi
In di vicinanz gh'è di fermaa de la ATM:
 Fermada tram (ligna 179)
 Fermada corrier (35, 41, 52, 83, 83/, 89, 165, 705, 729)

## Alter progett
Scomunega

La **scomunega** a l'è, in del cristianesim, una pena canonega che la met quell che la ricev foeura de la comenion con la Gesa. La gh'ha origin sgiamò in del Noeuv Testament e in di prateghe di prim cristian.

In la Gesa catolega a l'è la pena pussee volta che la gh'è, e ghe proibiss a quei che ghe l'hann de toeu o de ministrà i sacrament. Di reson che per el dirit catolegh menen a la scomunega inn el profanà l'Eucarestia, l'abort, el consacrà un vescov senza el permess del Papa, el proeuvà a ordenà una dona, doperà violenza in sul Papa, apostasia, eresia e scisma, l'assoluzzion in confession del complis del pecad impur e la violazzion del sigill del sacrament, ghe poden vesser comunque di alter reson, in bas a una sentenza de un tribunal eclesiastegh. Gh'è di at che, se fad, menen a la scomunega *[[latae sententiae]]*, o ben senza sentenza, ma domà per el fad che l'è stad fad, ma quella roba chi la val domà per i Gese de rit latin, in quelle de rit oriental la gh'ha de vességh una sentenza.

In la Gesa ortodossa, inveci, la scomunega l'è una pena che la impediss domà de toeu la comenion, e l'è doperada anca in cas tant 'me la convivenza o el matrimoni senza permess de la gesa; quell che l'è scomunegad a l'è vist 'me part de la Gesa, quand che vun el s'cepa debon la soa comenion, per esempi con l'eresia, gh'è l'anatema, che 'l mena vun foeura de la Gesa. La po vesser anca a temp, 'me part de un moment de penitenza.

I varie gese protestante gh'hann di posizzion ben diferente: el luteranesim in teoria la permet, ma in pratega i confession protestante la doperen no, i anglican ghe l'haveven, e in di agn passad in Inghilterra la gh'haveva conseguenze civil, ma incoeu l'hann tolta via, in di Gese reformade la gh'è, e l'è vista 'me una manera de ciamà a la giusta via el pecador, tant 'me la veden i catolegh, e l'è anca per la pupart di gese la forma pussee dura de dissiplina. I metodista gh'hann la scomunega, che l'è giudegada de una giuria de pari e con la possibilità de apell.

Foeura de la cristianità nicena, i Mormon cacen via quei che fann i pecad pussee gram, anca 'me manera de tutelàss: in del cas, gh'è propi un concili che l'è tirad a man e che 'l scerniss se dà una sanzion e se la gh'ha de vesser la scomunega, e se po vessél anca se condanad per di riat. Per i Testimoni de Geova gh'è la "desasociazzion" per i pecad pussee gram, e quei che inn desasociad gh'hann de vesser ignorad di testimoni, che ris'cen de vesser dissiplinad se ghe parlen.

Anca di alter religion gh'hann di concet compagn, anca se despess inn ben diferent.

## Riferiment
*Catholic Encyclopedia
*Excommunication

## Alter proget

## Vos corelade
*Scomunega ai comunista
*Pāṭimokkha
*Patit
*Takfir
*Cherem
*Interdet
Esperanto (virus)

**Esperanto** l'era on virus informategh descovert in del 1997 scrivuu in assembly e che 'l taccava Windows e Mac OS, scrivuu dal spagnoeu Mister Sandman, esperantista.

## Infezion de Windows
L'infezion in Windows l'era assee normal, el cercava se gh'eren di cobbi sò in la memoria e se gh'eren no el vegniva resident, per poeu infettà tucc i file .exe e .com

## Infezion del Mac
In del codes del virus gh'era on tocch, a la fin, in codes assembly per Motorola 68k e 'l processor el ciappava 'me *ruff* i istruzion in Assembly Intel per saltà a quij in Assembly Motorola.  El virus poeu el depositava ona *MDEF*, tocch de software per Mac, che la infettava el computer. Ciarament per infettà di file per Windows gh'era besogn che fussen eseguii in d'on emulator, roba assee spantegada in quij agn.

## Effett
El 26 de luj, data de pubblicazion del primm liber in esperanto, el mostrava 'sto messagg in sul monitor:

```
Never mind your culture / Ne gravas via kulturo,
Esperanto will go beyond it / Esperanto preterpasos gxin;
never mind the differences / ne gravas la diferencoj,
Esperanto will overcome them / Esperanto superos ilin.

Never mind your processor / Ne gravas via procesoro,
Esperanto will work in it / Esperanto funkcios sub gxi;
never mind your platform / Ne gravas via platformo,
Esperanto will infect it / Esperanto infektos gxin.

Now not only a human language, but also a virus...
Turning impossible into possible, Esperanto.
```

Ona voeulta schisciaa "OK" el virus el sarava la finestra e 'l faseva nagòtt.

## Font
*Esperanto on vxheaven
Braunau am Inn

** Braunau am Inn ** l'è 'na zittà de frontiera de l'Alta Austria, con 16362 abitant. L'è distanta 60 km da Salisburgh. L'è famosa in tutt el mond per vess la zittà indova l'è nassu l'Adolf Hitler.

## Alter progett
Sistema sanitari di Stat Unii

El ** sistema sanitari di Stat Unii ** l'è l'apparaa che 'l cura i cittadin di Stat Unii, prevalentement in man di privaa, finanziaa circa a mità del governo.

Gh'è anca du programm publegh: Medicare, dedicaa ai vigg sora i 65 agn, independent dal reddit e universal e Medicaid, che 'l juttà i pover e i famij grand, che l'è gestii di Stat cont el contribuu de la Federazion.

I primm idej de sistema publegh-privaa vegnen di temp del Franklin Delano Roosevelt, ma hinn staa fermaa di lobby, e hinn vegnuu concrett cont el Lyndon B. Johnson, cont ona granda reforma ciamada Obamacare del Barack Obama, in del 2010.

## La reforma del 2010
In del 2010 el president Obama l'ha firmaa la lesg de reforma sanitaria, che la gh'ha in tra i sò novità:
*La proibizion per i assicurazion de fà no 'na polizza per patologij che gh'eren primma
*Di incentivazion per quej con la polizza
*Di sanzion per quej senza polizza
*Obblegh per i dator del lavora con pussee de 50 dependent de pagà ona part de la polizza
*Volzà i copertur de Medicaid
Ted Cruz

El **Ted Cruz** (**Rafael Edward Cruz**, Calgary, 22 de dicember del 1970) l'è on politegh e avocatt statunitens, member del Partii Republegan e senator federal per el Texas.

L'ha provaa a candidàss ai elezion primari del 2016, e dopo i sconfitt del John Kashich e del Marco Rubio l'è staa sostegnuu da l'establishment comé anti-Donald Trump, candidaa che poeu l'ha vengiuu i primari e i elezion presidenziai.

L'è on republegan conservator, contra di matrimonij gay, de l'abort, foeura di situazion eccezionai, di limitazion al vend i arm e de la legalizzazion de la marijuana e a favor de la pena de mort, ma 'l pensa che sien i singoi Stat federaa ad avègh de scernì.
Bit per segond

El **[[bit]] per [[segond]] ** l'è l'unità de misura de la velocità o de la capacità de 'n canal de comunicazion, che la indega quanti bit on canal el pò menà in d'on segond.

L'è sconfonduu despess cont el baud, che però el reppresenta la velocità de trasmission de 'n caratter, reppresentaa da pussee de on bit (de norma, on byte).

## Vos correlaa
*Megabit per segond
Giuda Iscariota

El **Giuda Iscariota** l'è staa vun di dodes apostoi del Gesù, che, per el Noeuv Testament, l'ha tradii per trenta sghei e 'l gh'ha daa el famos Bas de Giuda per fà savè ai roman chi l'era.

L'è donca vun di personagg pussee important de la Passion del Crist e l'è 'l simbol del tradiment.

## Alter progett
Calabria

La **Calabria** l'è ona region italiana del Sud. La soa capitala l'è Catanzaro, ma el Consili el se troeuva a Reggio Calabria, città pussee granda de la region.

I lengov parlaa hinn el sicilian, el napoletan, el grecanich e l'albanes, oltra a l'italian. Però domà grecanich e albanes hinn recognossuu dal Stat comé minoranz lenguistegh.

## Politega
La Calabria la gh'ha on President, a capo de la Giunta, orghen cont el poder esecutiv e member del Consili Regional, l'assemblea legislativa de la Region, cont 30 member.

La Calabria a l'è dividuda in 5 provincc e 1 città metropolitana.

Incoeu el President a l'è l'Antonino Spirlì, fasent fonzion dopo de la mort de la Jole Santelli.

## Lengov

La Calabria la gh'ha no 'na lengua unega, de facc i dialett parlaa al Nord de la region hinn di dialett de la lengua napoletana, inveci quej del Sud hinn dialett de la lengua siciliana. La division in tra i dò lengov la correspond incirca a la veggia division in tra Calabria Citeriore e Calabria Ulteriore.

Gh'è di isol lenguistegh in Calabria: Vuna de lengua greca, che la parla on dialett ciamaa grecanich, e vuna de lengua albanesa.
Rudy Giuliani

El ** Rudy Giuliani ** (breviazion de ** Rudolph William Louis Giuliani **, New York, 28 de magg del 1944) l'è on politegh, avocatt e procurator american, sindegh de New York dal 1 de genar del 1994 al 31 de dicembre del 2001 per el Partii Republegan. L'è famos per la soa politega de tolleranza zero, che l'ha menaa al sbassàss di riatt in la soa città.
Pseudocodes

El ** pseudocodes ** l'è, in informatega, ona manera de reppresentà on algoritm alternativ al diagramma de fluss, intermedi in tra la lengua parlada e 'l lenguagg de programmazion.

Gh'è no on pseudocodes standard, ma ogni autor o ogni programmador el dopera el sò. L'è on lenguagg cont ona sintass, ona semantega e di regoll, ma hinn manch strengg de quej d'on lenguagg ver, perchè servissen domà a fà el codes pussee lensgibel che 'l se pò. Di voeult hinn fondaa in sul lenguagg doperaa dal programmador.

## Esempi
On esempi de software che 'l lensg on dacc e 'l scriv indree a l'utent.

```
INIZZI
 SCRIV "METT VERGÒTT DENT"
 LENSG A
 SCRIV A
FIN
```


Che in Python el pò vess scrivuu comé:

```python
a = input("Mett vergòtt dent")
print(a)
```


Vedom anca vergott de pussee impegnativ, comé on programma che 'l genera on numer a cas da 1 a 6 e 'l varda se l'è quell scernuu de l'utent:

```
INIZZI
 IMPORTA RANDOM
 SCRIV "Mett on numer da 1 a 6"
 LENSG num
 K = RANDINT(1,6)
 SE (K == num):
  SCRIV "t'heet vengiuu"
 ALTRIMENT:
  SCRIV "t'heet perduu
FIN
```


Che in Python l'è:

```python
import random
print("Mett on numer da 1 a 6")
num = input(">")
k = random.randint(1,6)
if k == num:
 print("t'heet vengiuu")
else:
 print("t'heet perduu")
```


## Vos corelaa
*Diagramma de fluss
Ghielm I d'Orange

** Ghielm I d'Orange**, in olandes ** Willem van Oranje**, ciamaa anca *Ghielm quell che 'l parla poch * (in olandes: *Willem de Zwijger*) (Dillenburg, 24 de april del 1533 – Delft, 10 de luj del 1584), l'è staa el capo di olandes (statolder) longh la Guerra d'Independenza di Paes Bass da la Spagna (1568-1648) che l'ha menaa a l'independenza de la Republega di Provincc Unii.

A lu l'è dedicaa l'Inn nazional di Paes Bass: Het Wilhelmus.
Joe Biden

El ** Joseph Robinette Biden, Jr**, ciamaa ** Joe Biden** (Scranton, 20 de november del 1942) l'è on politegh statunitens, Vicepresident di Stat Unii quell de 47 lung la presidenza del Barack Obama (2008-2016), el primm cattolegh a tegnì quell caregh e poeu elegiuu President in di elezion presidenziai di Stat Unii del 2020, indova che l'era candidaa contra del Donald Trump.

L'è staa senator per el Delaware dal 1973 al 2009.

## Riferiment
*Joe Biden - Biography
Nuclear football

El ** nuclear football ** l'è 'na valigia con dent tutt quell che 'l President di Stat Unii el gh'ha de besogn per lancià di arm nuclear, quand che l'è lontan de la White House Situation Room.

El President l'è semper compagnaa da on soldaa, in uniform, che 'l gh'ha la valigetta. Dent gh'è:
*El liber negher, cont i indicazion in sui attacch
*On libresin cont i canton segur per el President
*I Golden Codes per identificàss

Impunemanch, i Stat Unii i gh'ha la regola di du omm, donca l'orden el gh'ha de vess confermaa dal Segretari de la Defesa che però, a bon cunt, el pò minga dà on veto e 'l gh'ha domà de confermà che l'orden l'è giust e 'l riva dal President.

## Vos correlaa
*Cheget
*Letters of last resort
Designated survivor

In di Stat Unii, el **designated survivor ** (* sopravvissuu designaa * in lombard) l'è on member del Govern di Stat Unii sconduu in on canton segur quand che 'l President di Stat Unii e 'l Vicepresident di Stat Unii hinn insemma, comé in del Descor in sul Stat de l'Union o l'inaugurazion del President, per garantì la continuità del govern se 'l ghe fuss on quaj event catastrofegh che 'l coppa tanc offiziai.
Emoji

I **Emoji** hinn di faccin nassuu in Giappon ma voramai spantegaa in tutt el mond, doperaa soratutt in di messagg istantanei di Smartphone. Incoeu hinn standardizaa da la Unicode.
Bonaa (Sizzian)

**Bonaa** (*Bonate* o *Cascina Bonate* in italian) a l'è ona frazzion del comun de Sizzian, in de la Provincia de Pavia.
## Referiment
Bordogna

**Bordogna** (istess in italian) a l'è ona frazzion del comun de Roncobell, in de la provincia de Bergom.
El paes el se troeuva in de la Val Brembana, e a l'è staa on comun indeperlù fina al 1927.
## Referiment
Brenc

**Brenc** (italian: *Brenzio*) a l'è ona frazzion del comun de Gravedona, in de la Provincia de Comm.
El paesin el se troeuva in su la costa di montagn, a ovest del center comunal e in su la strada che la riva a San Grigoeu.
Brugaroeu

**Brugaroeu** (italian: *Brugarolo*) a l'è ona frazzion del comun brianzoeu de Meraa, in de la Provincia de Lecch.
El paes el se troeuva a sud del center comunal, a sud-est de Cernusch, a nord de Ronch e a ovest de Robiaa e Paderno.
Cheget

La ** Cheget ** l'è la valigetta nucleara del President de la Federazion Russa e part del sistema strategegh de la Russia.

El President la ghe l'ha semper dent, e se pensa che la ghe l'abien anca el Minister de la Difesa e 'l Capo de Stat Maggior. Gh'è dent i codes de autorizzazion e i informazion in sul nuclear, e gh'è anca on sistema per comunegà cont i caregh pussee volt del Stat.

## Storia
L'è nassuda lung l'amministrazion del Jurij Andropov, ma 'l primm a doperàlla l'è staa el Michail Gorbaciov in del Marz del 1985.

L'è stada doperada in del Incident del missil norveges el 25 de genar del 1995.

## Vos correlaa
*Nuclear football
*Letters of last resort
Affer FN (metropolitana de Milan)

**Affer FN** (*Affori FN* in italian) l'è ona stazion de la linia 3 de la metropolitana de Milan. La gh'ha i sortii in Via Astesani e via Comasina.

## Storia
L'è verta dal 26 de Marz del 2011, insemma ad alter 3 stazion, e l'è staa inaugurada de la Sindega de Milan Letizia Moratti, dal President de la Region Roberto Formigoni e dal minister italian Roberto Castelli, anca se originariament la gh'aveva de dervì in del 2008 per vess ligada a Comasina in del 2010.

## Struttura
La stazion la gh'ha du binari in d'ona canna, e, 'me tucc i stazion de la *metro gialda* ghe poden andàgh dent anca i disabil.

## Servizzi
La stazion la gh'ha:
 Biliettaria automatega

## Interscambi
In di vicinanz gh'è di fermaa de la ATM e la Stazion de Affer:
 Stazion de Affer   
 Fermada corrier (35, 40, 41, 52, 70, 89)

## Alter progett
Anniversari

L**'Anniversari** (anca "compleann" o "compleàmus") l'è 'l dì de l'ann che l'è nassuda 'na persona. L'è tradizion in d'on poo de paes fà di dolz e di regai per l'anniversari e de organizzà 'na festa.

## In di different religion
### [[Cristianesim]]
Al dì d'incoeu la Gesa l'è a favor del compleann, ma i primm cristian la vedeven 'me vergott de pagan e de festeggià no. I primm a festeggià, in del medioev, hinn staa i nobij, insemma al pussee important onomastegh.

### [[Testimoni de Geova]]
I testimoni, che se ispiren al cristianesim pussee primitiv, festeggen no perchè la veden 'me festa pagana.

### [[Ebraism]]
I giudee festeggen, ma mia tucc i rabbì hinn d'accordi. In la Bibbia ebraica, l'è citaa domà in occasion de l'anniversari del Faraon.

### [[Islam]]
L'Islam l'è dividuu in su la celebrazion de l'anniversari: Se gh'è di mussulman, soratutt in Europa che festeggen, in di Stat Islamegh l'è mia spantegaa, perchè l'è mia vista 'me 'na tradizion islamega.
Leonard Cohen

El ** Leonard Norman Cohen ** (Montréal, 21 de settember del 1934 – Los Angeles, 7 de november del 2016) l'è staa on cantautor, poeta e scrittor canades.
I sò oeuver eren dedicaa soratutt a la religion e al sess, oltra che a la persona in de per lee.

La soa canzon pussee importanta l'è l'Hallelujah.
Turaa (metropolitana de Milan)

**Turaa** l'è ona stazion de la linia 3 de la metropolitana de Milan. La gh'ha i sortii in * Filippo Turati, via Principe Amedeo e via Montebello*

## Storia
L'è staa faa su in di agn 1980, 'me tocch de la prima tratta de la gialda. L'è verta dal 3 de magg del 1990.

## Struttura
L'è 'na stazion passanta, con du binari in dò tromb vun sora l'alter.

El sistema a binari sorapognuu, quell pari sora e quell dispari sotta, l'è staa scernii per passà no sotta ai edifizzi.

El mezzanin l'è staa scavaa da terra e l'è independent dai tromb.

## Servizzi
La stazion la gh'ha:
 Ascensoeur
 Scal mobil
 Biliettaria automatega
 Videosorvelianza

## Interscambi
In di vicinanz gh'è di fermaa de la ATM:
 Fermada tram (ligna 1)
 Fermada corrier (43, 61, 94)

## Alter progett
Omeopatia

L**'omeopatia** l'è 'na pseudoscenza basada in sui principi del dottor Samuel Hahnemann, dii in del secol quell de 19. El principi de bas l'è *similia similibus curantur*, ossia *el simil el cura el simil*, cioè che la cura per on malann l'è quella sostanza che dada a la persona sana ghe da i midemm sintomi de la malattija.

Al dì d'incoeu gh'è nissun studi scentifegh che 'l demostra el fonzionà de l'omeopatia, e tucc i sò effett hinn attribuii a l'effett placebo.
Santuari de Carevasg

El **Santuari de Carevasg** (*Santuario di Santa Maria del Fonte presso Caravaggio* in italian) l'è 'n santuari dedicaa a Nostra Segnora de Carevasg che, per la tradizion cattolega, l'è apparuda el  26 de magg del 1432 innanz a la contadina Giannetta de' Vacchi. L'è in la città de Carevasg, part de la Diòcesi de Cremòna.

L'è in stil barocch e l'è iniziaa el 1575, quand che Carevasg a l'era on Marchesaa sovran e finii in del secol quell de 18, in la soa struttura d'incoeu.

L'è anca el santuari regional de la Lombardia.

## Riferiment
*Santuario di Caravaggio - LombardiaBeniCulturali

## Ligamm de foeura
*Sitt offizial
Cambra di Reppresentant di Stat Unii

La **Cambra di Reppresentant di Stat Unii** (*United States House of Representatives* in ingles) l'è vuna di dò camber del Congress di Stat Unii, pussee specifegatament la cambra bassa. Tucc i Stat di Stat Unii hinn dividuu in distrett elettorai da 693.000 personn circa che voten i reppresentant del Stat. La California, la pussee popolada, la elegg 53 reppresentant, e in total hinn 435. In di Stat Unii gh'è no el sistema proporzional, ogni distrett elegg a maggioranza semplicia el sò deputaa.

I Pader Fondador i ha faa do camber per avègh 'na cambra pussee vesina al Popol e pussee loeugh de descor politegh e vuna pussee stabil e calma, ossia el Senad di Stat Unii.
Corvett (metropolitana de Milan)

**Corvett** l'è ona stazion de la linia 3 de la metropolitana de Milan. La gh'ha i sortii in * piazza Corvett *.

## Storia
L'è staa faa su in di agn 1980, 'me tocch de la quarta tratta de la gialda. L'è verta dal 12 de magg del 1991, comé tocch de la quarta tratta, dopo del slongament da Domm a Porta Romana.

## Struttura
L'è 'na stazion passanta, con du binari in dò tromb e la gh'ha la banchina a isola.
## Servizzi
La stazion la gh'ha:
 Ascensoeur
 Scal mobil
 Biliettaria automatega
 Videosorvelianza

## Interscambi
In di vicinanz gh'è di fermaa de la ATM:
Filobus: ligna 93 (Vial Omer - Lambraa FS/M2).
 Corrier: ligna 77 (Lod M3 - Poasch), ligna 84 (Largh August - Corvett M3 o San Donaa M3), ligna 95 (Rogoree FS/M3 - Quarter Barona).

## Alter progett
Vicepresident di Stat Unii

El **Vicepresident di Stat Unii** l'è 'l primm in la ligna de succession presidenziala di Stat Unii e president del Senad di Stat Unii, con diritt de vot domà se gh'è la parità.

L'è elegiuu ogni 4 agn, insemma al President di Stat Unii, ma a differenza soa el gh'ha nissun limit al mandaa. El ciappa el roeul del President se 'l moeur, el pò minga esercità el sò roeul ben o in cas de malann transitori o de operazion medega.

Incoeu el Vicepresident l'è la Kamala Harris.

## Riferiment
*La solitudine del vice
Consili Grand e General

El **Consili Grand e General** (**Consiglio Grande e Generale** in italiano) l'è 'l parlament monocameral de la Repubblega de San Marin. L'è faa de 60 consijee elegiuu ogni 5 agn a suffragi universal.

L'è presieduu di Capitani Reggenti e da l'uffizi de presidenza.

## Storia
Giamò dal secol quell de XII gh'è di document che parlen de on consili de 60 personn che dividen el poder in tra l'Arengh e 'l Consili di XII, e in di secoi l'è vegnuu important fiss, finna a vegnì in del secol quell de XVII espression de l'oligarchia sammarinesa. 

Finna a l'Arengh del 1906 l'era faa de 20 member per ogni ceto social (nobilità, borghesia, contadin), per poeu vegnì a elezion democratega, primma per 3 agn e poeu per 5.

Al temp del fascism a San Marin l'era ciamaa **Consiglio Principe e Sovrano**.

## Elezion
Hinn elettor tucc i cittadin sammarines de pussee de 18 agn, e 'l Stat el gh'ha domà 'n colleg, unegh per tut el San Marin: Dal 2008 la coalizin vincenta la gh'ha la maggioranza di segg, e i alter hinn daa cont el Metod d'Hondt ai alter coalizion. Se nissuna coalizion la ciappa el 50%+1 al primm turn gh'è on ballottagg.

Se pòden dà finna a 3 preferenz de lista.

## Riferiment
* Glossario elettorale sammarinese
Senad di Stat Unii

El ** Senad di Stat Unii ** l'è la cambra alta del Congress di Stat Unii. L'è spartii in scagn, 2 per ogni Stat de la Federazion, e i scagn hinn dividuu in blocch da 33 o 34 che vegnen elegiuu ogni 2 agn.

El compartiss el poder legislativ con la Cambra di Reppresentant di Stat Unii, ma el gh'ha anca di fonzion specifegh, comé ratifegà i trattaa interazionai e i nominn di giudes e di fonzionari del President di Stat Unii.
Paol Grimoldi

El ** Paol Grimoldi ** (Milan, 1975) l'è on politegh italian, secretari nazional de la Lega Lombarda e deputaa de la Cambra di Deputaa.

L'ha fondaa el Moviment di Giovin Padan in d'on mugg de provincc e region indova che 'l gh'era no, e l'è staa secretari de quell moviment per on poo de agn.

L'è famos per i sò battaj per lassà el GP d'Italia a Monscia e per avè voruu censurà, in d'ona scoeura elementara, di tocch assee * hard * del Diari de Anna Frank, che parlaven in manera precisa di orghen genitai de la tosa.
Porta NOT

La ** porta NOT **, o anca ** invertitor **, l'è ona porta logica assee semplicia, che la invertìss l'input che la ricev.

## Tavola de la verità

## Riferiment
*Basic Gates and Functions 

## Vos corelaa
*Porta NOR
*Porta NAND
Lapis copiativ

El ** lapis copiativ ** l'è on lapis cont ona mina de graffitt e cont on pigment dent. Per 'sta caratteristega la pò vess scancellada domà per abrasion e donca ghe riman di segn in sul foeuj. Proppi per quest l'era doperada per firmà i contratt e per votà primma de l'invenzion de la penna a sfera, e in d'on quaj paes, comé l'Italia e 'l San Marin, hinn anmò doperaa per votà.

## In di elezion
A bon cunt el Stat pussee famos a doperàj l'è l'Italia, che la dopera di temp de la monarchia, quand che votà con la penna e 'l calamaj l'era problemategh. Dal 1948 l'è in del Test Unegh in sui Elezion l'obblegh de votà cot el lapis copativ, e se 'l se dopera 'n alter strument el vot l'è nullaa. Anca el San Marin el gh'ha i midemm regoll.

I sò sostenidor disen che l'è mej de la penna perchè la ris'cia minga de s'cepàss e, se i sched hinn sorapognuu, la lassa nissun segn in sui sched de sotta. A dispett de quella roba lì la penna l'è doperada per el vot di italian in di stat forest, che voten a cà.

On alter Stat a dà i lapis copativ l'è 'l Regn Unii, soratutt per evità che la gent la bordega i gabinn de vot, ma se pò doperà anca 'na penna portada de cà.

## Riferiment
*Election 2015: What CAN'T you do in a polling station?
Nigel Farage

El **Nigel Paul Farage** (Bromley, 3 de april del 1964) l'è on politegh ingles, dal 2010 al 2016 capo del UKIP, roeul che el gh'ha avuu anca dal 2006 al 2009.

L'è europarlamentar e capo del grupp Europa di Libertà e de la Democrazia Diretta. In del 2019, dopo che l'ha vist 'na deriva tropp de destra in del UKIP l'ha fondaa el Brexit Party, che l'ha vinciuu i elezion europee in del Regn Unii. In di elezion del 2024 el corr 'me leader de Reform UK e l'è elegiuu a Westminster.

El Farage el se definiss liberalista: L'è a favor del liber mercaa, de la legalizzazion di drogh, on poo scettich in su l'immigrazion e a favor de pussee libertà in sui armi, anca se l'è famos soratutt per el sò euroscetticism.

## Alter progett
Lista de Swadesh

La ** Lista de Swadesh ** l'è ona lista pensada per capì la differenza in tra i lengov desviluppada dal lenguista Morris Swadesh in di agn 1940-1950, che la dopera paroll comé i primm numer, i verb pussee important e i tocch del corp, per lu quij men influenzaa di aspett coltural de 'n popol.

Gh'è pussee de 'na lista Swadesh, la pussee granda la gh'ha 207 paroll.
To Anacreon in Heaven

**To Anacreon in Heaven** l'è ona musega inn offizial del Anacreontic Society, on'associazion de *gentlemen* che faseven musega amatorial a Londra in del secol quell de 17. Poeu l'è staa doperaa 'me bas per di musegh patriottegh, e la pussee famosa, compugnuda dal Francis Scott Key, incoeu l'è inn di Stat Unii cont el nomm de The Star-Spangled Banner.

El club l'era dedicaa al poetta grecch Anacreont, famos per la soa poesija in sul bev alcol, ròba che i omen del club faseven, insemma a mangià, quand che eren dré a sonà.
Moned euro del San Marin

Anca se l'è minga in l'Union europea el San Marin el gh'ha i sò moned euro, coniaa a l'Istituto poligrafico e Zecca dello Stato de Roma.

Primma de passà a l'Euro l'era doperada la Lira sammarinesa, con accettazion anca de la Lira italiana e de la Lira vaticana.

## Fascia nazionala
*0,01€: la Terza Torre
*0,02€: la Statova de la Libertà
*0,05€: la Prima Torre
*0,10€: la Basilica de San Marin
*0,20€: el San Marin
*0,50€: i Tré Torr de San Marin
*1,00€: el Stemma del San Marin
*2,00€: el Palazz Publegh
Antibes

**Antibes** l'è 'na citadìna del sud de la Frància de  abitàncc sitüàda 'ndèl dipartimènt de le Alpi Marìtime 'ndèla regiù de la Provence-Alpes-Côte d'Azur. L'è capolöch de tré cantù: Antibes-1, Antibes-2 e Antibes-3.

L'è sitüàda endena puzisiù privilegiàda sö la còsta del Mar Mediteràneo, a NE de la penìzola de Cap d’Antibes. L'è 'na stasiù türìstica famùza, con atresadüre alberghiére de leèl alt. 

L'è stàda fondàda entùren al 340 prìma del Signùr dei abitàncc de Marsiglia, en mìra a Nìsa per prutigìla dei Lìguri. I Romani i n'ha fat 'na colònia e i l'ha dotàda de 'n arsenàl. En puzisiù 'mportànta ai cunfì orientài de la Provènsa, rè Francesco I de Francia el g'ha fat fà sö 'na citadèla ciamàda "Fort-carré" endèla prìma metà del sècol XVI, piö tàrde fortificàda del rè Luigi XIV.

## Evulusiù demogràfica
L'andamènt del nömer de abitàncc del cümü de Antibes l'è mostràt endèla tabèla ché sóta:
Vinni in la Marina

** Vinni in la Marina ** l'è 'l test pussee antigh in lengua siciliana, che l'è staa scricc in del 1091, e 'l parla di nav di saracen a Donnalucata, e 'l voreva vess on tribut ai sicilian.
Local Area Network

Ona **Local Area Network** (breviaa **LAN**, *red local* in lombard) l'è ona red di computer caratterizada del connett on tocch piscininn de terra: Ona stanza, 'na scoeura, on palazz o di palazz arent in tra de lor. A l'è differenziada de la Wide Area Network per la velocità e perchè servissen no di ligamm speciai in su la red telefonega.

Al dì d'incoeu se doperen i tecnologij Wi-Fi e Ethernet per fà i LAN, storicament se doperaven ARCNET, Token ring e AppleTalk.
Parrot Security OS

El **Parrot Security OS** l'è ona distro Linux fondada in sul Debian e specializzada per provà a vedè se on computer l'è segur (pentesing) e per navigà in su la red in manera anonima.

L'è desviluppada dal *Frozenbox team* e la dopera 'me abient desktop MATE e 'me gestor di pacchett APT.

La da on sistema linger, che 'l pò andà anca in sui computer vegg con 256 MB de RAM.
Anedra zopa

In del gergh politegh per **anedra zopa** se intend un politegh el che sucessor l'è stad sgiamò scernid ai urne o ch'el pò minga vesser elesgiud ancamò e donca l'è limitad in del so mandad, a podé no fà di at important o controvers.

In del gergh giornalistegh italian, inscambi, l'è doperad per parlà de 'n President di Stat Unid el che partid el gh'ha no la magioranza al Congress, soratut in del Senad, indova che havéghela l'è essenzial per nominà giudes, fonzionari e ratifegà i tratad interazzionai. Per estension, se intend un sindegh che 'l gh'ha no una magioranza in consili comunal, roba che la capita quand che se va al ballotagg ma i liste che sostegnen un candidad inn rivade al 50%+1 di vot al prim turn, inscì de ciapà el premi de magioranza.

## Riferiment
*Merriam Webster
Calcolatris

La **calcolatris** (o anca **calcoladora**) l'è on dispositiv, antigament meccanegh ma incoeu elettronegh, per fà i cunt.

El concett de computer e quell de calcolatris hinn ligaa fiss, vist che a la fin on computer l'è domà ona macchina che la fa i cunt e i calcolatris d'incoeu hinn 'me architettura di computer piscinitt. De facc, soratutt in di agn 40-70, quand el computer l'era doperaa squasi domà in la matematega, gh'era no ona distinzion ciara e netta in tra i dò.

Al dì d'incoeu poeudom trovà tanc tipi different de calcolatris: Da quij che fann domà i quatter operazion a quij scentifegh, oltra a quej grafegh doperaa in la trigonometria.

In del 1986 i calcolatris reppresentaven el 41% de l'hardware general purpose, vegnuu giò al 0,05% in del 2007.

## Vos corelade
*Calcolatris programmabel
Fidel Castro

El **Fidel Alejandro Castro Ruz** (Birán, 13 de agost del 1926 – L'Avana, 25 de november del 2016) l'è staa on politegh e revoluzionari cuban che, insemma al fradell Raul Castro e al Che Guevara, l'ha faa la revoluzion comunista a Cuba, che l'ha depognuu el dittator filamerican Fulgencio Batista.
Imperador del Giappon

L**'Imperador del Giappon** (in giappones: 天皇 *Tennō* [tennoꜜo]) a l'è el capo de la Famija Imperiala giapponesa e capo de Staa del Giappon. Segond la Costituzion del 1947, l'Imperador a l'è el "simbol del Staa e de l'unidàa del popol." Storegament, l'Imperador a l'è anca la pussee volta autoridàa in la religion scintoista perchè lu e la sò famija a hinn consideraa i descendent dirett de Amaterasu, la dea del Sol, e la sò importanza l'è anca de occupàss di question spiritual, coma i rituai scintoist in tutta la nazion.

El termin giappones per "imperador" a l'è **Tennō** (scrivuu 天皇 in kanji), ch'el voeur dì "sovran celestial". In Giappon, l'imperador l'è minga ciamaa cont el sò nomm, ma l'è semper ciamaa "Sò Maestàa l'Imperador" (天皇陛下 *Tennō Heika*) o domà "Sò Maestàa" (陛下 *Heika*), e in la lengua scrivuda a l'è ciamaa "L'Imperador Regnant" (今上天皇 *Kinjō Tennō*). Quand on imperador el moeur, el ciappa coma nomm postumo quell de la sò era: per esempi l'imperador Hirohito, che l'ha regnaa in l'era Shōwa, l'ha ciappaa el nomm de imperador Shōwa quand l'è mort, in del 1989.

Al dì d'incoeu, l'Imperador del Giappon a l'è l'unegh capo de staa de la Terra che l'è ciamaa imperador. Incoeu l'Imperador l'è Naruhito, che l'è andaa su in sul trono in del 2019, cont l'abdicazion de l'imperador Heisei. Coma l'era attuala la se ciama Reiwa, quest chi l'è el nomm ch'el ciapparà l'imperador  quand el morirà o el abdicarà.

El roeul de l'Imperador, al dì d'incoeu, a l'è ceremonial e definii in la Costituzion giapponesa del 1947; denanz, gh'hinn staa di temp indova l'Imperador a l'era ona figura ceremoniala e alter indova l'era ona figura regnant. Finn al 1946, l'Imperador a l'era consideraa ona divinitàa, ma i american, finida la Seconda Guerra Mondial, hann costringiuu l'imperador Shōwa a rinnegà la natura divina de la carica imperiala per el roeul che l'aveva avuu in de la guerra.

L'Imperador el viv in del Palazz Imperial de Tokyo, ciamaa *Kōkyo* (皇居 "residenza imperiala") in giappones, ch'el se troeuva in del center de la cittàa de Tokyo, capital del Giappon a partì del 1868; denanz la capital a l'era stada Kyoto per vundes secoi.
Isol de Langerhans

I **Isol de Langerhans** hinn di glomeraa de cellul del pancreas assee vascolarizzaa descovert in del 1869 da Paul Langerhans e rappresenten el 1-2% del pancreas (1-1,5 gramm)

Sti cellul chi riessen a sentì la glicemia, e donca regolen la secrezion d'on poo de ormon. I sò secrezion hinn:
*Insulina, fada di cellul beta
*Glucagon, faa di cellul alfa
*Somatostatina, fada di cellul delta
*Polipeptide pancreategh. faa di cellul PP
*Grelina, fada di cellul epsilon

La concentrazion di 'sti cellul chi la muda da animal ad animal.

## Vos correlaa
*Sistema endocrin
*Insulina
*Glucagon
Destra alternativa

La **destra alternativa** l'è 'n ideja politega de destra alternativa al conservatorism statunitens.

Anca se 'l gh'ha no ona posizion politega ciara e netta, l'è associada a la superiorità bianca, a l'etnonazionalism, a l'antifemminism e al neonazism.

Ai elezion presidenziai del 2016 la pupart di * alt-right * l'ha daa el sò support al Donald Trump, e l'è vegnuda famosa per i sò meme publegaa in sul web e soratutt in sul 4chan.

## Vos corelaa
*Alt-lite
Crocetta (metropolitana de Milan)

**Crocetta** l'è ona stazion de la linia 3 de la metropolitana de Milan. La gh'ha i sortii in * largh Crocetta*.

## Storia
L'è staa faa su in di agn 1980, 'me tocch de la segonda tratta de la gialda. L'è verta 16 de dicember del 1990, poco dopo de la segonda tratta.

## Struttura
L'è 'na stazion passanta, con du binari in dò tromb vun sora l'alter.

El sistema a binari sorapognuu, quell pari sora e quell dispari sotta, l'è staa scernii per passà no sotta ai edifizzi.

El mezzanin l'è staa scavaa da terra e l'è independent dai tromb.

## Servizi
La stazion la gh'ha:
 Ascensoeur
 Scal mobil
 Biliettaria automatega
Videosorvelianza

## Interscambi
In di vicinanz gh'è di fermaa de la ATM:
 Fermada tram
 Fermada corrier

## Alter progett
Firewall

On **firewall** (**mur taja-foeugh** in lombard) l'è on dispositiv de sicurezza, hardware o software, doperaa in di red informadegh per controllà i comunicazion, autorizzài o proibìj a segonda di regoll de sicurezza.

Tipicament l'è mettuu in tra la LAN e l'Internet, per evità che di intrus poeudan andàgh dent in la red interna.

## Alter progett

## Vos corelade
*Web application firewall
Infern

L**'Infern** l'è, per on poo de religion e credenz, el canton indova finissen i anim di mort. In di religion abramitegh el ciappa on significaa negativ, comé canton de sofferenza per i anim di omen ch'han faa peccaa in la soa vita. In di religion dharmegh l'infern el gh'ha anmò ona connotazion negativa, ma el ven concepii come di pianetta o sistemma planetari abitaa de di formi de vitta che, per soa natura, genetega e condizion ambientaj, fann on’esistenza miserabila. Anca i personn che al moment s'hinn incarnaa in sù la Terra poeuden semper finì per reincarnàss in d'ona de quej creatur chì in vunna o pussee di sò prossem vitt se i hann cumulaa tropp ''karma'' negativ.

La parolla la vegn dal latin e la voeur di "inferior", perchè i roman pensaven che 'l fuss sotta terra, con l'entrada a Capua.

In la letteradura i oeuver pussee important che parlen de l'Infern hinn el Liber di Tre Scricciur del Bonvesin de la Riva e la Divina Commedia del Dante Alighieri.
Informatega

L**'informatega** l'è la scenza che la studia el doperà del computer, l'organizzazion di dacc per mezz del computer e la scriccura e l'esecuzion di algoritm. La parolla l'è de origin todesca, ma l'è vegnuda famosa grazia al franzes Philippe Dreyfus. In sostanza l'informatega la respond a la domanda "comé poeudom elaborà con efficenza i dacc?" e la gh'ha dent di element de matematega ed elettronega.

L'informatega l'è dividuda in du tocch: Vun teoregh, che 'l definiss i concett de la scenza e vun prategh, ch'i mett a l'oeuvra.

## Camp de studi
*Algoritm
*Architettura di elaborator
*Crittografia
*Database
*Informatega teorica
*Bioinformatega
*Calcol parallel
*DNA Computing
*Intelligenza artifiziala
*Computer quantegh
*Informatega ottica
*Informatega quantistega
*Informatega forense
*Informatega umanistega
*Sicurezza informatega

## Vos correlaa
*Macchina del Turing
*Computer
DNA Computing

El **DNA Computing** l'è quell tocch de l'informatega che 'l studia l'hardware fondaa in sul DNA 'me mezz de resoluzion di cunt, inscambi del silicio.

L'è anmò ona tecnologia sperimentala: I primm esperiment hinn staa faa in California in del 1994 dal Leonard Adleman, e da quell ann hinn nassuu anca di macchin del Turing a DNA sperimentai.

## Storia
Dopo de la soa invenzion l'ideja l'era de doperàll per resolv di problema probabilistegh, ma l'era minga inscì bon, e i progettista s'hinn domandaa la soa *[[killer application]]*.

In del 2004 a l'è progettaa on computer a DNA che 'l podeva descrovì el cancher in di cellul e, cont on modul de input/output, mett ona medesina anticancher.

In del 2013 gh'è staa di pass enorm per 'sta scenza: A genar di scenziaa han salvaa in sul DNA ona foto JPEG, di sonett del Shakespeare e l'audio del descor I have a dream e a marz l'è faa el primm Transcriptor, ossia el transistor genetich.

## Ideja
L'ideja del DNA computing l'è che vist che vist che tucc i formi de vita hinn fondaa in sul DNA l'è on bon metod per calcolà.

On computer a DNA faa ben el pò vess 30 voeult pussee rapid del computer pussee svelt d'incoeu (Tianhe-2) e 6 gramm de DNA pòden contenè 3072 exabyte de informazion, in linia teorica.

## Pro e contra
On computer a DNA l'è pussee lent de vun digital, perchè i reazion chimegh ghe metten or o dì, ma l'è compensaa dal facc che 'l computer a DNA l'è pussee svelt a fà i cunt compless, e i parallelizza ben.
A bon cunt però le pussee fazil lensg l'output de on computer digital che de vun a DNA.

## Prototip
In del 1994 a l'è faa el TT-100, ona provetta con 100 ml de DNA che l'ha resolvuu di problema matemategh. In d'on alter esperiment l'ha resolvuu el problema del venditor che 'l viaggia, e l'ha creaa on tocch de DNA per ogni città visitada.
A bon cunt, con la tecnologia di quij agn i ha poduu no analizzà el resultaa, donca l'è domà on proof of concept.

### Tic tac toe
In del 2002 l'è staa inventaa on computer a DNA bon de giugà al Tris. L'era faa de noeuv contenidor, vun per ogni quadraa del gioeugh.

## Vos correlaa
*Transcriptor
Algoritm

On **algoritm** l'è on insemma de pass finii ed elementar che servissen a fà quajcoss o a resolv on problema matemategh.

On algoritm el gh'ha de vess general (che 'l pò applicàss a la pupart di situazion che 'l pò), eseguibel da on agent, minga ambiguo e faa di istruzion elementari, ossia che se pòden pu divid.

## Alter progett

## Vos correlaa
*Algoritm minga deterministich
*Algoritm quantistich